ओमिक्रोन: यूपी स्वास्थ्य विभाग ने जारी किए निर्देश, प्रदेश के सभी हवाई अड्डों पर सख्ती बढ़ाई गई
यूपी स्वास्थ्य विभाग के निर्देश के मुताबिक, सभी जिलों के मुख्य चिकित्सा अधिकारी (सीएमओ) को अपने स्तर पर अंतरराष्ट्रीय यात्रियों की सूची इंटीग्रेटेड कोविड कमांड सेंटर को उपलब्ध कराने का भी निर्देश दिया गया है। साथ ही इंटीग्रेटेड कोविड कमांड सेंटर से सभी ऐसे मरीजों से लगातार संपर्क रखा जाएगा।
लखनऊ: कोरोना के नए वैरीएंट ओमिक्रोन को लेकर यूपी स्वास्थ्य विभाग सतर्क हो गया है और सभी जिलों के लिए निर्देश जारी किए हैं। अपर मुख्य सचिव स्वास्थ्य अमित मोहन प्रसाद ने प्रदेश भर के सभी जिलों को निर्देश जारी किया है। रिस्क वाले देशों से आने वाले कोविड पॉजिटिव रोगियों को अलग आइसोलेशन वार्ड में रखने का निर्देश दिया गया है। प्रदेश के सभी एयरपोर्ट पर अंतरराष्ट्रीय यात्रियों के लिए आइसोलेशन फैसिलिटी की व्यवस्था करने का निर्देश दिया गया है। लखनऊ: कोरोना के नए वैरीएंट ओमिक्रोन को लेकर यूपी स्वास्थ्य विभाग सतर्क हो गया है और सभी जिलों के लिए निर्देश जारी किए हैं। अपर मुख्य सचिव स्वास्थ्य अमित मोहन प्रसाद ने प्रदेश भर के सभी जिलों को निर्देश जारी किया है। रिस्क वाले देशों से आने वाले कोविड पॉजिटिव रोगियों को अलग आइसोलेशन वार्ड में रखने का निर्देश दिया गया है। यूपी स्वास्थ्य विभाग के निर्देश के मुताबिक, सभी जिलों के मुख्य चिकित्सा अधिकारी (सीएमओ) को अपने स्तर पर अंतरराष्ट्रीय यात्रियों की सूची इंटीग्रेटेड कोविड कमांड सेंटर को उपलब्ध कराने का भी निर्देश दिया गया है। साथ ही इंटीग्रेटेड कोविड कमांड सेंटर से सभी ऐसे मरीजों से लगातार संपर्क रखा जाएगा। विदेश से आने वाले ऐसे परिवारों के सदस्य के लिए RT-PCR के लिए रैपिड रिस्पांस टीम को सैंपल के लिए तुरंत भेजा जाएगा। यूपी में 16 करोड़ से अधिक लोगों का किया गया टीकाकरणमुख्यमंत्री योगी आदित्यनाथ ने सोमवार को कहा कि उत्तर प्रदेश देश का पहला ऐसा राज्य बन गया है जहां 16 करोड़ से अधिक कोविड-19 रोधी टीके का सुरक्षा कवच प्रदान किया गया है। योगी ने ट्वीट किया, ''जीवन एवं जीविका को सुरक्षित करते हुए उत्तर प्रदेश 16 करोड़ से अधिक कोविड-19 रोधी टीके का सुरक्षा कवच प्रदान करने वाला देश का प्रथम राज्य बन गया है। यह उपलब्धि आदरणीय प्रधानमंत्री जी के मार्गदर्शन एवं कर्तव्यनिष्ठ स्वास्थ्य कर्मियों के अथक परिश्रम को समर्पित है। आप भी अवश्य लगवाएं 'टीका जीत का' ।'' ओमीक्रान पर अतिरिक्त सर्तकता बरतने के निर्देश एक सरकारी बयान के मुताबिक कोरोना वायरस संक्रमण की पहली और दूसरी लहर पर नियंत्रण पाने वाली राज्य सरकार ने डेल्टा वेरिएंट से भी ज्यादा खतरनाक बताए जा रहे ओमीक्रान वेरिएंट को गंभीरता से लेते हुए सभी सावधानियां बरतनी शुरु कर दी है। मुख्‍यमंत्री ने आला अधिकारियों को अलर्ट मोड पर काम करने के निर्देश दिए हैं। उत्तर प्रदेश में इस नए वैरिएंट को लेकर लखनऊ समेत सभी जिलों में विदेश से आने वालों की पड़ताल के निर्देश जारी किए गए हैं। निगरानी समितियों, निगरानी दलों, स्‍वास्‍थ्‍य विभाग के दलों, जिलाधिकारियों और अन्य अधिकारियों ने जमीनी स्‍तर पर मोर्चा संभाल लिया है। विदेशों से आने वाले यात्रियों की पहचान और कोविड प्रोटोकॉल का कड़ाई से पालन किया जा रहा है। इसके साथ ही योगी के निर्देशों के बाद कोरोना की दूसरी लहर में गठित की गई विशेषज्ञों की टीम इस नए वैरिएंट पर अपनी पैनी नजर बनाए हुए है। यह टीम विदेशों में इस नए वैरिएंट के लक्षण, प्रभाव और इसके खतरे का आंकलन करेगी। इस नए वैरिएंट की संक्रमण दर कितनी है डेल्‍टा से कितना खतरनाक ये नया वैरिएंट है और इस नए वैरिएंट पर वैक्‍सीन का कैसा प्रभाव है, आदि बातों का आंकलन किया जाएगा।बयान में कहा गया कि प्रदेश के सभी हवाई अडडों पर सख्ती बढ़ा दी गई है और वहां सभी यात्रियों की नि:शुल्क आरटीपीसीआर जांच भी की जा रही है। विदेश से आने वाले किसी भी यात्री की आरटीपीसीआर जांच कराने और पॉजिटिव निकलने पर नमूना जीनोम सीक्वेंसी के लिए भी भेजा जाएगा। अपर मुख्य सचिव स्वास्थ्य अमित मोहन प्रसाद के मुताबिक सधी रणनीति के कारण आज उत्तर प्रदेश में कम समय में कोरोना संक्रमण पर तेजी से लगाम लगाई है। प्रदेश में बीते 24 घंटों में 1,24,647 परीक्षण किए गए जिसमें पांच नए मामलों की पुष्टि हुई। अब तक उप्र में 8,74,37,937 परीक्षण किए जा चुके हैं। प्रदेश में कुल उपचाराधीन मरीज अब 100 से घटकर 86 हो गये हैं। बीते 24 घंटों में नौ संक्रमितों ने कोरोना को मात दी।